แบบแสดงรายการข้อมูลประจำปี

สิ้นสุดวันที่ 31 ธันวาคม 2555

ของ

บริษัท ไทยคม จำกัด (มหาชน)

Thaicom Public Company Limited

[]

  ----------- -------------------------- --------------------------------------------- ------ --------------------- --------
  สารบัญ                                                                                                             

                                                                                                                    

                                                                                                                    หน้า

              ข้อมูลสรุป (Executive                                                                                    1
              Summary)                                                                                              

  ส่วนที่ 1      บริษัทที่ออกหลักทรัพย์                                                                                       

              1.                         ข้อมูลทั่วไป                                                                   1

              2.                         ปัจจัยความเสี่ยง                                                               2

              3.                         ลักษณะการประกอบธุรกิจ                                                         19

              4.                         การประกอบธุรกิจของแต่ละสายผลิตภัณฑ์                                              31

              5.                         สินทรัพย์ที่ใช้ในการประกอบธุรกิจ                                                   61

              6.                         ข้อพิพาททางกฎหมาย                                                            71

              7.                         โครงสร้างเงินทุน                                                              75

              8.                         การจัดการและการกำกับดูแลกิจการที่ดี                                               78

              9.                         การควบคุมภายใน                                                              116

              10.                        รายการระหว่างกัน                                                             117

              11.                        ฐานะการเงินและผลการดำเนินงาน                                                 128

              12.                        ข้อมูลอื่นที่เกี่ยวข้อง                                                             155

                                                                                                                    

  ส่วนที่ 2      การรับรองความถูกต้องของข้อมูล                                                                              

                                                                                                                    

  เอกสารแนบ   1                          รายละเอียดเกี่ยวกับผู้บริหารและผู้มีอำนาจควบคุมของบริษัท                                

  เอกสารแนบ   2                          รายละเอียดเกี่ยวกับกรรมการของบริษัทย่อย                                           

  เอกสารแนบ   3                          รายงานคณะกรรมการตรวจสอบ                                                    

  เอกสารแนบ   4                          สรุปรายละเอียดสัญญาอนุญาตให้ดำเนินการและสัญญาร่วมทุน                                

                                                                                                                    

                                                                                                                    

                                                                                                                    
  ----------- -------------------------- --------------------------------------------- ------ --------------------- --------

  คำอธิบายคำย่อ

  --------------------- -------------------------------------------------------------------
  Analog (อะนาล็อก)      สัญญาณไฟฟ้าหรือข้อมูลที่มีลักษณะการเปลี่ยนแปลงอย่างต่อเนื่อง

  ADSL                  ย่อมาจากคำว่า Asymmetric Digital Subscriber Line เป็นเทคโนโลยีที่สามารถ
                        รับส่งข้อมูลความเร็วสูงผ่านทางสายโทรศัพท์ธรรมดา
                        จะให้ความเร็วด้านรับข้อมูลสูงกว่าความเร็วในด้านส่งข้อมูล (Asymmetry)

  ASIC ( Application    แผงวงจรรวม (IC)
  Specific Integrated   ที่ได้รับการออกแบบให้เป็นชุดวงจรที่สามารถทำหน้าที่บางอย่างได้โดยเฉพาะด้วยตัวมันเอง
  Circuit)              ยกตัวอย่างเช่น ASIC ที่สามารถทำงานเป็นอุปกรณ์ถอดรหัส สัญญาณดิจิตอลได้ในตัวเดียว

  Asymmetric            ลักษณะการส่งสัญญาณที่มีความเร็วของการส่งข้อมูลในขาไปและขากลับไม่เท่ากัน
                        (ไม่สมมาตร)

  Bandwidth (แบนวิดท์)    ช่วงของความถี่ที่สัญญาณไฟฟ้าใช้
                        นอกจากนี้ยังหมายถึงอัตราการส่งข้อมูลเมื่อสื่อสารผ่านสื่อกลางหรืออุปกรณ์เฉพาะ
                        โดยสัญญาณอะนาล็อก และสัญญาณดิจิตอลมีแบนวิดท์
                        ซึ่งสามารถวัดโดยใช้หน่วยเป็นเมกะบิตต่อวินาที

  Broadband (บรอดแบนด์)  วิธีในการส่งและรับข้อมูลได้อย่างไม่ติดขัด และมีความเร็วสูงโดยการใช้ Internet
                        Protocol (IP)

  Broadcast Beam        ขนาดความกว้างของสัญญาณจากดาวเทียมที่ฉายลงมาบนพื้นโลก
                        ซึ่งเกิดจากการนำเอาพื้นที่การให้บริการของ SPOT Beam จำนวนหนึ่งมารวมกัน
                        โดยขึ้นอยู่กับความต้องการของพื้นที่การให้บริการ
                        แต่จะเน้นการให้บริการในลักษณะการสื่อสารแบบทางเดียว

  C and Ku-Bands        กลุ่มความถี่ที่ใช้ในด้านโทรคมนาคมผ่านดาวเทียม โดยมีความแตกต่างดังนี้
  --------------------- -------------------------------------------------------------------

  ------------------- --------------------------------------------------- -------------------------------------------------------------------------------- ---------------------- -------------------------
                                                                                                                                                           C-band                 Ku-band

  ระยะความถี่                                                                                                                                                6/4 GHz                14.5/12.75 GHz

  พื้นที่ครอบคลุม                                                                                                                                               พื้นที่กว้าง                พื้นที่ไม่กว้าง

  ขนาดของจานดาวเทียม                                                                                                                                        ใหญ่ (ราคาสูง)           เล็ก (ราคาต่ำ)

  การถูกรบกวนโดยฝน                                                                                                                                          ไม่มาก                  มากกว่า C-band

  ความแรง                                                                                                                                                  มาตรฐานปกติ             ความแรงสูง

                      Cable Modem (เคเบิ้ลโมเด็ม)                            โมเด็มที่ทำให้มีการเข้าถึงข้อมูลที่ถูกส่งผ่านเครือข่ายเคเบิลทีวีโดยมีความเร็วถึง 4 เมกะบิตต่อวินาที                               
                                                                          ผู้ใช้บริการต้องใช้สัญญาณร่วมกัน                                                                                 
                                                                          ดังนั้นยิ่งมีผู้ใช้บริการมากขึ้นยิ่งทำให้การสื่อสารทางอินเทอร์เน็ตช้าลงตามลำดับ                                               

                      Compression                                         การบีบอัดสัญญาณเพื่อให้สามารถส่งข้อมูลได้มากขึ้นผ่านช่องสัญญาณที่มีขนาดเท่าเดิม                                             
                      การบีบอัดสัญญาณเพื่อให้สามารถส่งข้อมูลได้มากขึ้นผ่านช่องสัญญาณที่มี                                                                                                           
                      ขนาดเท่าเดิม                                                                                                                                                  

                      Digital                                             สัญญาณไฟฟ้าหรือข้อมูลที่มีลักษณะการเปลี่ยนแปลงอย่างไม่ต่อเนื่อง โดยมีการเก็บข้อมูลเป็นสองสถานะ เช่น                           
                                                                          สถานะบวกหรือลบ หรือ สถานะเปิดหรือปิด เป็นต้น                                                                   

                      Digital Broadcasting                                การแปลงสัญญาณภาพโทรทัศน์เป็นตัวเลขเมื่อทำการส่ง และการแปลงสัญญาณกลับเป็นภาพเมื่อได้รับ                                 

                      Digital Direct-to-Home (DTH)                        ระบบการส่งรายการโทรทัศน์ผ่านดาวเทียมตรงสู่บ้าน                                                                  

                      Digital Subscriber Line (DSL)                       เทคโนโลยีการส่งข้อมูลผ่านสายโทรศัพท์ธรรมดา อาศัยความเร็วระหว่าง 256 กิโลบิต/วินาที ถึง 24                              
                                                                          เมกะบิตต่อวินาที ทั้งนี้ขึ้นกับเทคโนโลยี DSL สภาพสายโทรศัพท์ และระดับบริการที่ใช้                                          
                                                                          ผู้ใช้บริการชนิดนี้จะต้องอยู่ภายในรัศมี 5 กิโลเมตร จากสำนักงานผู้ให้บริการโทรศัพท์                                          
                                                                          จึงเหมาะสมสำหรับตลาดในเขตเมืองที่มีประชากรหนาแน่น                                                              

                      Downlink                                            การรับสัญญาณจากดาวเทียม                                                                                    

                      Digital Video Broadcast (DVB)                       เทคโนโลยีมาตรฐานในการแพร่กระจายสัญญาณระบบดิจิตอล                                                             

                      Encryption                                          การทำให้ข้อมูลไม่สามารถถูกอ่านได้หากไม่มีความรู้ในการถอดรหัส                                                        

                      Fiber Optics                                        เทคโนโลยีที่ใช้เส้นใยแก้วนำแสงเพื่อส่งข้อมูล ซึ่งมีค่าใช้จ่ายสูงในการติดตั้ง เปราะแตกง่ายกว่า                                  
                                                                          และต่อเข้ากันยากกว่าเส้นโลหะแบบเดิม                                                                           

                      Free-to-Air                                         คำศัพท์ที่ใช้อธิบายรายการออกอากาศทางโทรทัศน์หรือวิทยุซึ่งไม่มีการเข้ารหัสสัญญาณ                                           
                                                                          ดังนั้นเครื่องรับที่เหมาะสมสามารถรับสัญญาณดังกล่าวได้โดยไม่มีค่าใช้จ่ายใดๆ                                                

                      Frequency (ความถี่)                                   อัตราการเปลี่ยนแปลงของเฟสของคลื่นแบบ Sinusoid (หรือ Sine Wave)                                                

                      Gateway                                             มี 2 ความหมาย 1) สำหรับทาง Networking: Gateway                                                            
                                                                          เป็นตัวกลางที่ทำหน้าที่ส่งผ่านข้อมูลระหว่างเน็ตเวิร์กหนึ่งกับเน็ตเวิร์กอื่นๆ 2) สำหรับระบบดาวเทียม (รวมถึง                        
                                                                          IPSTAR) : Gateway คือสถานีแม่ข่ายที่เชื่อมต่อระหว่างระบบดาวเทียมกับเครือข่ายภาคพื้นดิน (เช่น                              
                                                                          internet)                                                                                               

                      Geostationary Earth Orbit (GEO)                     วงโคจรประจำที่สำหรับดาวเทียมเพื่อการสื่อสารเป็นส่วนใหญ่ อยู่สูงจากพื้นโลกประมาณ 35,786 กิโลเมตร                          
                                                                          เส้นทางโคจรอยู่ในแนวเส้นศูนย์สูตร                                                                              
                                                                          ดาวเทียมจะหมุนรอบโลกด้วยความเร็วเชิงมุมเท่ากับโลกหมุนรอบตัวเองทำให้ดูเหมือนลอยนิ่งอยู่เหนือจุดๆ                            
                                                                          หนึ่งบนโลกตลอดเวลา วงโคจรพิเศษนี้เรียกว่า “วงโคจรค้างฟ้า” ด้วยการใช้ดาวเทียมเพียง 3-4                                
                                                                          ดวงก็สามารถครอบคลุมพื้นที่ ได้ทั่วโลก (ยกเว้นบริเวณขั้วโลกเหนือและขั้วโลกใต้)                                            

                      Hertz (Hz)                                          หน่วยวัดความถี่ , จำนวนครั้งที่คลื่นเสียง หรือคลื่นแม่เหล็กสลับใน 1 วินาที 1 GHz = 1,000,000,000                           
                                                                          Hertz 1 MHz = 1,000,000 Hertz                                                                           

                      Inter Broadcast                                     ผู้ให้บริการโทรทัศน์ระหว่างประเทศ                                                                              

                      Integrated Services Digital Network (ISDN)          ระบบเครือข่ายโทรศัพท์ดิจิตอล ที่ถูกออกแบบเพื่อการส่งสัญญาณเสียงและข้อมูลผ่านสายโทรศัพท์พื้นฐาน                               
                                                                          ซึ่งมีคุณภาพและความเร็วสู่งกว่าระบบ PSTN โดยความเร็วอยู่ที่ประมาณ 64-128 kHz                                         

                      IPSTAR-1 Satellite                                  ดาวเทียมไทยคม 4                                                                                          

                      Leased Line                                         วงจรเช่า (วงจรสื่อสารข้อมูล) ซึ่งเชื่อมต่อสองจุดเข้าด้วยกัน                                                           

                      Local Multipoint Distribution Service (LMDS)        เทคโนโลยีการรับส่งข้อมูลแบบไร้สายด้วยความเร็วสูง ซึ่งใช้สัญญาณไมโครเวฟในช่วงความถี่ระหว่าง 26 –                          
                                                                          29 GHz เป็นระบบสัญญาณไร้สายเชื่อมโยงแบบหนึ่งจุดต่อหลายๆ จุดที่มีระยะทางไกล                                           

                      Low Earth Orbit (LEO)                               วงโคจรระดับต่ำ ที่อยู่ห่างจากพื้นโลกประมาณ 200-2,000 กิโลเมตร ดาวเทียมที่อยู่ในวงโคจรนี้                                 
                                                                          สามารถโคจรรอบโลกได้ในเวลาประมาณหนึ่งชั่วโมงครึ่ง โดยต้องใช้ดาวเทียมอย่างน้อย 32 ดวง                                 
                                                                          จึงจะสามารถครอบคลุมพื้นที่ได้ทั่วโลก                                                                             

                      MCPC                                                ย่อมาจากคำว่า Multi-channel per carrier คือ ลักษณะของการส่งข้อมูล ที่มีการส่งข้อมูลหลายๆ ช่อง                         
                                                                          เข้าไปในสัญญาณตัวเดียวกัน เช่น เราสามารถส่งสัญญาณโทรทัศน์หลายๆ ช่อง                                                
                                                                          เข้าไปในสัญญาณดิจิตอลสัญญาณเดียว (carrier) เพื่อส่งขึ้นสู่ดาวเทียม                                                    

                      Medium Earth Orbit (MEO)                            วงโคจรระดับกลาง ที่อยู่เหนือวงโคจรระดับต่ำ (2,000 กิโลเมตร) และอยู่ต่ำกว่าวงโคจรค้างฟ้า (35,786                        
                                                                          กิโลเมตร) และต้องใช้ดาวเทียม 10-20 ดวง จึงจะสามารถครอบคลุมพื้นที่ได้ทั่วโลก                                          

                      Microwave                                           คลื่นแม่เหล็กไฟฟ้าที่มีความยาวคลื่นระหว่าง 1 มิลลิเมตร (300 GHz) ถึง 30 เซนติเมตร (ความถี่ 1 GHz)                        

                      Modulate                                            การแปลงสภาพของข้อมูลให้มีลักษณะที่เหมาะสมที่จะส่งเข้าไปยังช่องทางการ สื่อสาร เช่น                                       
                                                                          สัญญาณดิจิตอลจะต้องถูก modulate ให้มีลักษณะที่เหมาะสมก่อนที่จะส่งขึ้นสู่ดาวเทียม                                           

                      Multichannel multipoint distribution service (MMDS) เทคโนโลยีสื่อสารไร้สายที่ใช้สำหรับเครือข่ายความเร็วสูงทั่วไป                                                          
                                                                          เป็นอีกทางเลือกหนึ่งแทนการรับชมรายการโทรทัศน์ผ่านสายเคเบิล ซึ่งใช้ความถี่คลื่นไมโครเวฟตั้งแต่ 2 GHz                         
                                                                          – 3 GHz                                                                                                 

                      Point-to-Multipoint                                 วงจรดาวเทียมไทยคมที่เชื่อมโยงจุดหนึ่งเข้ากับจุดเชื่อมต่ออื่นๆ อีกหลายจุด                                                  

                      Point-to-Point                                      วงจรดาวเทียมไทยคมที่เชื่อมโยงแบบหนึ่งจุดต่อหนึ่งจุด                                                                 

                      Quarter TV                                          ระบบการแพร่กระจายสัญญาณที่มีคุณภาพประมาณร้อยละ 25 ของคุณภาพปกติส่วนใหญ่                                            
                                                                          ใช้ในการจัดฝึกอบรมภายในองค์กรต่างๆ                                                                           

                      Radio Frequency (RF)                                ความถี่ที่อยู่ระหว่าง 100 KHz และ 20 GHz                                                                       

                      Shaped Beam                                         สัญญาณดาวเทียมที่มีการปรับแต่งรูปร่างบริเวณของการฉายบนพื้นโลก                                                       
                                                                          เพื่อให้ครอบคลุมและเข้ากับลักษณะของภูมิประเทศนั้นๆ ซึ่งส่วนใหญ่แล้วพื้นที่การให้บริการมักจะเป็นบริเวณกว้าง                        
                                                                          เน้นการให้บริการในลักษณะการสื่อสารแบบสองทาง และเป็นบริเวณที่มีประชากรอาศัยอยู่น้อย                                     

                      Spot Beam                                           สัญญาณดาวเทียมที่มีความแรงของสัญญาณ ครอบคลุมพื้นที่ให้บริการที่จำกัด                                                    
                                                                          ซึ่งเมื่อมองจากดาวเทียมจะมีพื้นที่ให้บริการเป็นวงกลมแคบๆ หลายๆ วงเรียงติดกันในลักษณะรังผึ้ง                                 
                                                                          เป็นรูปแบบของสัญญาณที่ให้บริการในลักษณะการสื่อสารแบบสองทาง ในบริเวณที่มีประชากรอาศัยอยู่จำนวนมาก                         

                      Teleport                                            สถานีบริการภาคพื้นดินเพื่อใช้เป็นศูนย์ให้บริการที่ครบวงจรในการรับส่งสัญญาณโทรทัศน์และวิทยุผ่านดาวเทียม                          
                                                                          นอกจากนี้ยังให้บริการการเชื่อมต่อเครือข่าย และ                                                                    
                                                                          บริการอินเทอร์เน็ตคุณภาพสูงให้แก่ผู้รับบริการในท้องถิ่นห่างไกลอีกด้วย                                                     

                      Terminal                                            จุดสุดท้ายของเครือข่าย โดยในโครงการ IPSTAR หมายถึง โมเด็มของดาวเทียม (อุปกรณ์ภายใน)                               
                                                                          จานดาวเทียม และ สายเคเบิล (อุปกรณ์ภายนอก)                                                                   

                      Transponder                                         ทรานสพอนเดอร์เป็นอุปกรณ์อิเล็กทรอนิกส์ที่ติดอยู่ในตัวดาวเทียม ทำหน้าที่ใน                                                 
                                                                          การรับสัญญาณจากสถานีภาคพื้นดินผ่านจานสายอากาศและนำสัญญาณนั้นมาแปลงความถี่ให้ต่ำลง                                     
                                                                          และขยายสัญญาณให้มีกำลังแรงขึ้นเพื่อส่งสัญญาณกลับมาสู่สถานี รับสัญญาณปลายทางบนพื้นโลก โดย 2-3                              
                                                                          ทรานสพอนเดอร์ที่ครอบคลุมพื้นที่บริเวณเดียวกัน เรียกว่า “Beam” เช่น “India Beam”                                       
                                                                          หมายถึงทรานสพอนเดอร์ต่างๆ ที่มีพื้นที่ครอบคลุม ประเทศอินเดีย                                                         

                      Turnaround Service                                  การรับสัญญาณจากดาวเทียมดวงอื่นๆ เพื่อส่งสัญญาณนั้นขึ้นสู่ดาวเทียมไทยคม                                                  

                      Turnkey Service                                     การให้บริการแบบครบวงจร ที่ผู้ซื้อบริการสามารถนำไปใช้งานได้เลย                                                      

                      TTC & M                                             ย่อมาจากคำว่า Telemetry Telecommand and Monitoring เป็นระบบควบคุมการทำงานของดาวเทียม                         

                      Uplinking                                           การส่งสัญญาณขึ้นสู่ดาวเทียม                                                                                    

                      Very Small Aperture Terminal (VSAT)                 ระบบที่สามารถให้บริการได้ทั้งเสียง ข้อมูลและภาพ                                                                   
                                                                          โดยส่งและรับสัญญาณจากดาวเทียมซึ่งประกอบด้วยการส่งข้อมูลจากคอมพิวเตอร์และข้อมูลสื่อสารชนิดอื่นๆ                             
  ------------------- --------------------------------------------------- -------------------------------------------------------------------------------- ---------------------- -------------------------

ข้อมูลสรุป (Executive Summary)

บริษัท ไทยคม จำกัด (มหาชน) (บริษัท) เดิมชื่อบริษัท ชินแซทเทลไลท์ จำกัด (มหาชน)
ดำเนินธุรกิจทางด้านโทรคมนาคม (Telecommunications) ประกอบธุรกิจหลัก 4 ธุรกิจ ได้แก่

1. ธุรกิจบริการสื่อสารดาวเทียมและบริการที่เกี่ยวเนื่อง 

บริษัทเป็นผู้ให้บริการและดำเนินโครงการดาวเทียมสื่อสารแห่งชาติภายใต้สัญญาดำเนินกิจการดาวเทียมสื่อสารภายในประเทศจากกระทรวงเทคโนโลยีสารสนเทศและการสื่อสาร
(กระทรวงเทคโนโลยีฯ) เป็นระยะเวลา 30 ปี สิ้นสุดปี พ.ศ.2564
ปัจจุบันบริษัทมีดาวเทียมที่ให้บริการแก่ลูกค้าทั้งสิ้นจำนวน 2 ดวง คือ ไทยคม 4 (ไอพีสตาร์)
และไทยคม 5

การให้บริการเช่าช่องสัญญาณดาวเทียมหรือทรานสพอนเดอร์ (Conventional Satellite
Transponder Service) ภายในทศวรรษหน้า
ตลาดการให้บริการดาวเทียมสื่อสารในย่านความถี่ซีแบนด์ (C-band)
จะถูกขับเคลื่อนจากการเติบโตของการให้บริการแพร่กระจายช่องรายการโทรทัศน์ผ่านดาวเทียม
(Video Distribution)
ในขณะที่ปริมาณความต้องการใช้งานดาวเทียมสื่อสารในย่านความถี่เคยูแบนด์ (Ku-band)
จะได้รับแรงผลักดันจากการให้บริการแพร่สัญญาณโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH)
โดยที่ปัจจัยความสำเร็จของทั้งการให้บริการแพร่กระจายช่องรายการโทรทัศน์ผ่านดาวเทียม
(Video Distribution) และการให้บริการแพร่สัญญาณโทรทัศน์ผ่านดาวเทียมถึงบ้านผู้รับโดยตรง
(Direct-to-Home, DTH) นั้น จะมาจากการเติบโตของการให้บริการโทรทัศน์แบบบอกรับสมาชิก
(Pay TV) และการเติบโตของจำนวนช่องรายการโทรทัศน์ผ่านดาวเทียม

ภูมิภาคเอเชีย-แปซิฟิกในช่วง 2-3 ปีที่ผ่านมา
ธุรกิจบริการแพร่สัญญาณโทรทัศน์มีการเติบโตอย่างต่อเนื่อง
ส่งผลให้อุตสาหกรรมดาวเทียมในภูมิภาคมีความต้องการใช้บริการช่องสัญญาณดาวเทียมทั้งในย่านความถี่ซีแบนด์และเคยูแบนด์
(Ku-band) เพิ่มขึ้น ขณะเดียวกัน ดาวเทียมไทยคม 5 ซึ่งอยู่ ณ ตำแหน่ง 78.5 องศาตะวันออก
ได้กลายเป็น ”Hot Bird”
คือเป็นดาวเทียมที่ได้รับความนิยมสูงทั้งในด้านจำนวนฐานผู้ชมและจำนวนช่องรายการโทรทัศน์
และกลายเป็นผู้นำในการให้บริการแพร่สัญญาณโทรทัศน์ผ่านดาวเทียมในทวีปเอเชีย
โดยมีจำนวนช่องรายการโทรทัศน์ที่แพร่ภาพผ่านดาวเทียมเพิ่มขึ้นจากในปี 2552 จำนวน 283
ช่องรายการเป็น 465 ช่องรายการในปี 2555 โดยเพิ่มขึ้นถึง 182 ช่องรายการในช่วง 3
ปีที่ผ่านมา นอกจากนี้ ในเดือนธันวาคม 2555 สมาคมเทเลพอร์ตโลก (The World Teleport
Association - WTA)
ได้ประกาศผลการจัดอันดับแก่ผู้ให้บริการดาวเทียมและเทเลพอร์ตที่มีการเติบโตด้านรายได้สูงสุด
โดยไทยคมได้รับการจัดอันดับเป็นที่ 7 ของโลก ซึ่งมีการเติบโตด้านรายได้เพิ่มขึ้นถึง 24% ในช่วงปี
2553 -2554

ปัจจุบันบริษัทได้ดำเนินการพัฒนาดาวเทียมดวงใหม่ 2 ดวง คือไทยคม 6 และไทยคม 7
ซึ่งจะส่งขึ้นสู่วงโคจรภายในปี 2556 และ 2557 ตามลำดับ
พื้นที่การให้บริการจากดาวเทียมทั้งสองจะทำให้บริษัทขยายการให้บริการในภูมิภาคเอเชีย แอฟริกา
และออสเตรเลีย ซึ่งดาวเทียมไทยคม 6 จะให้บริการลูกค้าในภูมิภาคแอฟริกาภายใต้ชื่อ “AFRICOM
1” นอกจากนี้ ดาวเทียมไทยคม 7
ยังเป็นดาวเทียมดวงแรกของบริษัทที่ให้บริการภายใต้ใบอนุญาตจากคณะกรรมการกิจการกระจายเสียง
กิจการโทรทัศน์และกิจการโทรคมนาคมแห่งชาติ (กสทช) เป็นระยะเวลา 20 ปี
(โปรดดูรายละเอียดของดาวเทียมไทยคม 6 และไทยคม 7 ในส่วนที่ 1 ข้อที่ 4
การประกอบธุรกิจของแต่ละสายผลิตภัณฑ์)

ในปี 2556 บริษัทได้มีการวางแผนกลยุทธ์ที่จะแสวงหาพันธมิตรทางธุรกิจ
รวมถึงการจัดให้มีช่องรายการที่มีความดึงดูดมากระจายสัญญาณบนดาวเทียมไทยคม
นอกจากนี้บริษัทยังได้ลงทุนในอุปกรณ์เทคโนโลยีใหม่ๆ
และพัฒนาการให้บริการโทรทัศน์ความละเอียดสูง (HDTV) เพื่อรองรับความต้องการในอนาคต
นอกจากนี้ บริษัทยังได้วางแผนในการขยายบริการไปยังภูมิภาคแอฟริกา
โดยเน้นการให้บริการโทรคมนาคมต่างๆ เช่น บริการเครือข่ายโทรศัพท์มือถือ,
ระบบโทรศัพท์ชนบทเครือข่ายข้อมูลในระบบ VSAT (Very Small Aperture Terminal)
ภายในประเทศและระหว่างประเทศ
รวมถึงแสวงหาพันธมิตรทางที่เป็นสถานีบริการภาคพื้นดินและผู้ให้บริการเครือข่ายเคเบิลทีวี เป็นหลัก

ในส่วนของการให้บริการของดาวเทียมไทยคม 4 (ไอพีสตาร์) ซึ่งเป็นดาวเทียมบรอดแบนด์
หรือดาวเทียมแบบ High Throughput Satellite (HTS) นั้น ในช่วงปีที่ผ่านมา
ปริมาณความต้องการใช้บริการดาวเทียมแบบ HTS
ได้รับแรงผลักดันจากการให้บริการบรอดแบรนด์ภายในองค์กร
การให้บริการโครงข่ายอินเทอร์เน็ตผ่านระบบดาวเทียม และการให้บริการระบบ VSAT นอกจากนี้
อุตสาหกรรมต่างๆ ได้ให้ความสนใจการใช้งานระบบ 3G และระบบ 4G
ผ่านโครงข่ายอินเทอร์เน็ตผ่านระบบดาวเทียมบรอดแบนด์ดังกล่าว และในเดือนสิงหาคม 2555
นอร์ทเธิร์น สกาย รีเสิร์ช (Northern Sky Research-NSR)
ซึ่งเป็นหน่วยงานผู้จัดทำการสำรวจข้อมูลของอุตสาหกรรมดาวเทียมที่ได้รับการยอมรับทั่วโลกได้รายงานสรุปผลการสำรวจว่าไอพีสตาร์สามารถครองส่วนแบ่งการตลาดเป็นอันดับ
1 ในปี 2554 ในการให้บริการ High Through-put Satellite (HTS) ของโลก
และในเดือนมกราคม 2556 ที่ผ่านมา บริษัทได้บรรลุกรอบข้อตกลง (Framework Agreement)
ในการขายช่องสัญญาณไอพีสตาร์ทั้งหมดในประเทศจีน ให้กับ ไชนา เทเลคอม แซทเทลไลท์ และ
ซีเนอร์โทน คอมมิวนิเคชั่น คอร์ปอเรชั่น ซึ่งคิดเป็นปริมาณช่องสัญญาณร้อยละ 24
ของช่องสัญญาณทั้งหมดของดาวเทียมไทยคม 4 (ไอพีสตาร์)

ในปี 2556
บริษัทได้มีการวางแผนกลยุทธ์ที่จะมุ่งตอบสนองความต้องการของลูกค้าแต่ละกลุ่มให้ตรงกับความต้องการ
โดยอาศัยการแบ่งส่วนตลาดที่ชัดเจน ไม่ว่าจะเป็นลูกค้าในกลุ่ม Telco Backhaul,
กลุ่มองค์กรหรือบริษัท, โครงการของรัฐบาล และผู้ใช้บริการรายย่อย เป็นต้น

2. ธุรกิจโทรศัพท์

บริษัทเป็นผู้ดำเนินธุรกิจโทรศัพท์ผ่านบริษัท เชนนิงตัน อินเวสเม้นท์ พีทีอี จำกัด (เชน)
ซึ่งเป็นบริษัทที่ดำเนินธุรกิจประเภทการลงทุน (Holding Company)
โดยบริษัทถือหุ้นโดยตรงในเชนในสัดส่วนร้อยละ 51 ปัจจุบัน เชน ลงทุนใน 2 บริษัท ได้แก่ บริษัท
ลาว เทเลคอมมิวนิเคชั่นส์ จำกัด (แอลทีซี) และ บริษัท เอ็มโฟน จำกัด (เอ็มโฟน)

-   บริษัท ลาว เทเลคอมมิวนิเคชั่นส์ จำกัด (แอลทีซี)
    เป็นกิจการร่วมค้ากับรัฐบาลของประเทศสาธารณรัฐประชาธิปไตยประชาชนลาว
    (ประเทศลาว) โดยแอลทีซีได้รับสิทธิในการดำเนินธุรกิจโทรคมนาคมในประเทศลาวเป็นเวลา
    25 ปี สิ้นสุดปี 2564 แอลทีซีให้บริการโทรศัพท์เคลื่อนที่ โทรศัพท์โครงข่ายพื้นฐาน
    และบริการอื่นที่เกี่ยวเนื่อง โดยปัจจุบันแอลทีซีมีส่วนแบ่งการตลาดร้อยละ 50
    ซึ่งเป็นอันดับหนึ่งในประเทศลาว
    โดยแอลทีซีมีการพัฒนาขยายโครงข่ายพื้นที่การให้บริการให้ครอบคลุมทั่วประเทศ
    มีการจัดตั้งหน่วยงานบริการลูกค้า (Customer Service and Call Center)
    และมุ่งเน้นการให้บริการที่มีคุณภาพเพื่อรองรับการแข่งขันที่เพิ่มขึ้น

-   บริษัท เอ็มโฟน จำกัด (เอ็มโฟน) (เดิมชื่อบริษัท กัมพูชา ชินวัตร จำกัด
    ได้รับสิทธิในการดำเนินกิจการโทรศัพท์ในประเทศกัมพูชาเป็นเวลา 35 ปี สิ้นสุดปี 2571
    และได้รับอนุญาตให้บริการโทรศัพท์เคลื่อนที่ประเภท 3G เป็นเวลา 30 ปี สิ้นสุดปี 2579
    เอ็มโฟนให้บริการโทรศัพท์เคลื่อนที่ โทรศัพท์พื้นฐาน และบริการอื่นที่เกี่ยวเนื่อง

  ในเดือนมกราคม 2556 ที่ประชุมคณะกรรมการบริษัท ไทยคม จำกัด (มหาชน)
  ได้มีมติเห็นชอบตามที่ฝ่ายบริหารของบริษัท เชนนิงตัน อินเวสเม้นท์ พีทีอี จำกัด (เชน)
  เสนอให้นำเอ็มโฟนเข้าสู่กระบวนการล้มละลาย โดยเมื่อวันที่ 9 มกราคม 2556
  เอ็มโฟนได้ยื่นคำร้องต่อศาลในกรุงพนมเปญเพื่อขอเข้าสู่กระบวนการล้มละลายตามกฎหมายของประเทศกัมพูชา
  และเมื่อวันที่ 14 กุมภาพันธ์ 2556
  ศาลกัมพูชาได้มีคำสั่งให้รับคำร้องเพื่อนำเอ็มโฟนเข้าสู่ขั้นตอนการปิดกิจการแล้ว
  โดยให้เริ่มดำเนินการตามขั้นตอน และแต่งตั้ง Administrator
  เข้ามาควบคุมดูแลและดำเนินการต่างๆ ตามที่กฎหมายของประเทศกัมพูชากำหนด ทั้งนี้
  บริษัทได้ตั้งสำรองขาดทุนจากการด้อยค่าและสำรองค่าใช้จ่ายต่างๆ
  ที่เกี่ยวข้องไว้แล้วในงบการเงินปี 2555

3. ธุรกิจอินเทอร์เน็ตและสื่อ

บริษัทเป็นผู้ดำเนินธุรกิจอินเทอร์เน็ตและสื่อผ่านบริษัทย่อย/บริษัทร่วม/กิจการร่วมค้า ของบริษัททั้งสิ้น
5 แห่ง ได้แก่ 1) บริษัท ซีเอส ล็อกซอินโฟ จํากัด (มหาชน) (ซีเอสแอล)
เป็นผู้ให้บริการอินเตอร์เน็ตภายใต้ชื่อ ซีเอส ล็อกซอินโฟ (CS LoxInfo)
เพื่อให้บริการเครือข่ายอินเตอร์เน็ตในเชิงพาณิชย์ ด้วยเครือข่ายทั้งภาคพื้นดินและผ่านดาวเทียม
(ดูรายละเอียดเพิ่มเติมจาก แบบแสดงรายงานข้อมูลประจำปี 2555 ของ ซีเอส ล็อกซอินโฟ
ซึ่งสามารถดาวน์โหลดได้ที่ www.sec.or.th) 2) บริษัท ลาว เทลเลคอมมิวนิเคชั่นส์ จำกัด
ให้บริการอินเทอร์เน็ตในประเทศลาว 3) บริษัท ดีทีวี เซอร์วิส จำกัด
ให้บริการจัดจำหน่ายชุดอุปกรณ์รับสัญญาณดาวเทียม บริการพัฒนาเว็บไซต์
บริการให้คำปรึกษาและติดตั้งระบบสำหรับเครือข่ายบรอดแบนด์แบบครบวงจร (System
Integration) และบริการ Platform 4) บริษัท เอดี เวนเจอร์ จำกัด
ให้บริการข้อมูลข่าวสารและสาระความบันเทิงผ่านระบบโทรศัพท์เคลื่อนที่
และให้บริการพัฒนาโปรแกรมที่ใช้งานบนอินเทอร์เน็ต และ 5) บริษัท แคมโบเดียน ดีทีวี เน็ตเวิร์ค
จำกัด ให้บริการจัดจำหน่ายชุดอุปกรณ์รับสัญญาณดาวเทียม
ให้บริการแพลทฟอร์มโทรทัศน์ในประเทศกัมพูชา

4. ธุรกิจสื่อโฆษณาผ่านสมุดรายนามผู้ใช้โทรศัพท์

บริษัทเป็นผู้ดำเนินธุรกิจบริการจัดพิมพ์และเผยแพร่สมุดโทรศัพท์ผ่านบริษัทร่วมคือ บริษัท เทเลอินโฟ
มีเดีย จำกัด (ทีเอ็มซี) ซึ่งถือหุ้นทั้งหมดโดยซีเอสแอล นอกจากนี้
บริษัทให้บริการรับจ้างลงโฆษณาย่อยหรือคลาสสิฟายด์สในสื่อสิ่งพิมพ์ต่างๆ ผ่านบริษัทร่วมคือ บริษัท
วัฏฏะ คลาสสิฟายด์ส จำกัด (วัฏฏะ) ซึ่งซีเอสแอลถือหุ้นร้อยละ 60 ซึ่ง
ซีเอสแอลได้ขายหุ้นทั้งหมดที่มีอยู่ใน บริษัท วัฏฏะ คลาสสิฟายด์ส จำกัด ไปแล้วในเดือนตุลาคม
2555

ทั้งนี้ ธุรกิจโทรคมนาคมเป็นธุรกิจที่ใช้เงินลงทุนสูง และมีความเสี่ยงในการดำเนินธุรกิจในหลายด้าน
เช่น ความเสี่ยงในด้านเทคโนโลยีและการปฏิบัติงาน ความเสี่ยงในการประกอบธุรกิจ
ความเสี่ยงอันเกี่ยวข้องกับการเงิน และความเสี่ยงด้านการบริหารและการจัดการ
ซึ่งรายละเอียดของความเสี่ยงได้เปิดเผยอยู่ในหัวข้อปัจจัยความเสี่ยงแล้ว

ในปี 2555 บริษัท ทริสเรทติ้ง จำกัด ได้ทบทวนการจัดอันดับเครดิตองค์กรและหุ้นกู้ไทยคม ที่ระดับ
“BBB+” ด้วยแนวโน้ม “Stable” หรือ “คงที่
ซึ่งเป็นผลสืบเนื่องจากกระแสเงินสดที่สม่ำเสมอในธุรกิจดาวเทียม

งบกำไรขาดทุนสำหรับปีสิ้นสุดวันที่ 31 ธันวาคม 2555 และ 2554
ของบริษัทได้ถูกจัดประเภทใหม่เพื่อนำเสนอการดำเนินงานที่ยกเลิก(เอ็มโฟน)
เป็นรายการแยกต่างหากจากการดำเนินงานต่อเนื่อง

ในปี 2555 บริษัทมีรายได้จากการขายและบริการทั้งสิ้น 7,266 ล้านบาท เพิ่มขึ้น 642 ล้านบาท
หรือ 9.7% จาก 6,624 ล้านบาท ในปี 2554
จากการเพิ่มขึ้นของรายได้จากธุรกิจดาวเทียมและธุรกิจให้บริการโทรศัพท์ในประเทศลาว
ประกอบกับการบริหารต้นทุนและค่าใช้จ่ายในการขายและบริหารที่มีประสิทธิภาพ ส่งผลให้ในปี 2555
มีผลกำไรจากการดำเนินงาน (EBIT) 1,335 ล้านบาท เติบโตขึ้น 623 ล้านบาท หรือ 87.5%
จาก 712 ล้านบาท ในปี 2554 และมีกระแสเงินสดได้มาจากการดำเนินงานในปี 2555 จำนวน
3,512 ล้านบาท เพิ่มขึ้น 475 ล้านบาท จาก 3,037 ล้านบาทในปี 2554

บริษัทมีกำไรสุทธิจากการดำเนินงานต่อเนื่องจำนวน 682 ล้านบาท ในปี 2555 เติบโตขึ้น 717
ล้านบาท จากขาดทุนสุทธิจากการดำเนินงานต่อเนื่องในปี 2554 จำนวน 35 ล้านบาท
และหากรวมผลขาดทุนจากการดำเนินงานของ เอ็มโฟน ซึ่งเป็นบริษัทย่อยของกิจการที่ควบคุมร่วมกัน
จะทำให้บริษัทมีกำไรสุทธิทั้งสิ้น 174 ล้านบาท ในปี 2555 ในขณะที่บริษัทขาดทุนสุทธิ 490 ล้านบาท
ในปี 2554

ณ วันที่ 31 ธันวาคม 2555 บริษัทฯ มีทุนจดทะเบียน 5,660,411,500 บาท ทุนชำระแล้ว
5,479,687,700 บาท (มูลค่าที่ตราไว้หุ้นละ 5 บาท) และมี บมจ.ชินคอร์ปอเรชั่น (อินทัช)
เป็นผู้ถือหุ้นรายใหญ่โดยมีสัดส่วนการถือหุ้นรวมร้อยละ 41.14 (โปรดดูรายละเอียดในส่วนที่ 1 ข้อที่
11 ฐานะการเงินและผลการดำเนินงาน)